Page:Cherrie and the slae.pdf/39

 AND THE SEAE. 27 LIL Then wilful Will began to rage, And sware he saw naething in age, But anger, ire and grudge: And for mysell (quoth he) I swear To quat all my companions here, Gif they admit you judge. Experience is grown sae auld, That he begins to rave; The laive, but Courage, aro sae cauld, No hazarding they have : For Danger far stranger Has made them, than they were ; Gae frae then, we pray then, Wha neither dow nor dare. LIII. Why may not these three lead this ane? I led an hundred mine alane, But counsel of them all. I grant (quoth Wisdom) you have led, But I would speir how mony sped, Or furder'd but a fall ? But either few, or nane, I trow Experience can tell. He says, the man may wyte but you, The first time that he fell, He kens then, whose pens then, Thou borrow'd him to flie: His wounds yet, that stounds yet, He gat them then through thee.